b'\n_START_ARTICLE_\nArul Kanda Kandasamy\n_START_SECTION_\nPendidikan\n_START_PARAGRAPH_\nArul membesar di Sitiawan, Perak sebelum masuk ke Maktab Tentera Diraja (RMC) Kem Sungai Besi pada usia 13 tahun. Selepas tamat tingkatan lima di RMC, beliau menyambung pelajaran A Level  pada tahun 1995.Kemudian, beliau mendapat tawaran untuk belajar di London School of Economics and Political Science untuk memperolehi LLB pada tahun 1998 dan Sarjana di University College London pada tahun 2000.\n_START_SECTION_\nKeluarga dan Peribadi\n_START_PARAGRAPH_\nArul memeluk Islam apabila pulang ke tahahair pada tahun 2004. Beliau melafazkan kalimah syahadah di Pejabat Agama Wilayah Persekutuan di Kuala Lumpur. _NEWLINE_Beliau sudah berkahwin dan mempunyai dua anak.\n_START_SECTION_\nKerjaya\n_START_PARAGRAPH_\nArul memulakan kerjaya sebagai penganalisis pensekuritian, di firma kewangan Calyon London dari Januari 2002 hingga Jun 2003 sebelum dinaikkan pangkat sebagai pengarah bersekutu pensekuritian, Calyon, di London dari Julai 2003 hingga Mei 2004._NEWLINE_Beliau menjawat jawatan pengarah modal pasaran Calyon di Bahrain antara Jun 2004 hingga Jun 2005.\xc2\xa0_NEWLINE_Arul merupakan Ketua Perbankan Islam, Calyon di London dari Julai 2005 hingga Ogos 2006 sebelum berpindah ke Barclays Capital sebagai Ketua Penyelesaian Pembiayaan Islam di Dubai dari bulan September 2006 hingga Julai 2008. _NEWLINE_Beliau juga pernah berkhidmat sebagai Pengarah Bukan Eksekutif Bukan Bebas di RHB Investment Bank Bhd mulai Julai 2009 hingga 10 Mei 2011, Pengarah di RHB Islamic Bank Bhd, dan juga Pengarah Bukan Eksekutif Bukan Bebas di RHB Capital Bhd. daripada 20 Julai 2009 hingga 10 Mei 2011. _NEWLINE_Beliau pernah menjadi Naib Presiden Eksekutif, Ketua Pelaburan Kumpulan Bank dan Ketua Bahagian Kewangan Korporat di Abu Dhabi Commercial Bank sejak Julai 2008. Beliau juga pernah berkhidmat sebagai Pengarah Bukan Eksekutif Bukan Bebas di RHB Investment Bank Bhd mulai Julai 2009 hingga 10 Mei 2011, Pengarah di RHB Islamic Bank Bhd., dan juga Pengarah Bukan Eksekutif Bukan Bebas di RHB Capital Bhd. daripada 20 Julai 2009 hingga 10 Mei 2011. _NEWLINE_Arul membuat keputusan untuk menyertai 1MDB pada Januari 2015 menggantikan Mohd Hazem.\n_START_SECTION_\nSiasatan PAC terhadap 1MDB\n_START_PARAGRAPH_\nPada 25 Mei 2015, Arul Kanda Kandasamy selaku presiden 1MDB dan bekas ketua pegawai eksekutif (CEO) Datuk Shahrol Azral Ibrahim Halmi berjanji akan hadir memberi keterangan kepada PAC. Shahrol merupakan CEO 1MDB daripada Januari 2009 sehingga Mac 2013. Pengerusi Lembaga Pengarah 1MDB, Tan Sri Lodin Wok Kamaruddin. 1MDB ditubuhkan pada 2009. Pengerusi PAC Datuk Nur Jazlan Mohamed memaklumkan bahawa Arul berada di luar negara atas urusan perniagaan, manakala Shahrol memohon penangguhan selama sebulan sebagai tempoh persediaan untuk pendengaran 1MDB._NEWLINE_1MDB menanggung hutang RM42 bilion dalam masa enam tahun beroperasi. Ketua Parlimen DAP Lim Kit Siang menggesa Kabinet memecat semua lembaga pengarah 1MDB atau ia sendiri meletak jawatan. Jawatankuasa Parlimen bebas yang dianggotai wakil rakyat kerajaan dan pembangkang itu mula mengadakan pendengaran Selasa 19 Mei 2015 selepas membuat keputusan tidak menunggu siasatan bebas yang dijalankan Ketua Audit Negara selesai.'